RESOLUCIÓN do 30 de maio de 2011, da Dirección Xeral de Industria, Enerxía e Minas, pola que se modifican as autorizacións de actuación aos organismos de control, no ámbito da seguridade industrial, na Comunidade Autónoma de Galicia.
Consellería de Economía e Industria — III. Outras disposicións — 20/06/2011

A modificación do Real decreto 2200/1995, do 28 de decembro, polo que se aproba o Regulamento da infraestrutura para a calidade e a seguridade industrial mediante o Real decreto 338/2010, do 19 de marzo, e por outra parte a derrogación do Decreto 426/2001, do 15 de novembro, polo que se regulan os organismos de control en materia de seguridade industrial na Comunidade Autónoma de Galicia, fan necesario modificar as autorizacións dos organismos de control efectuadas ao abeiro desas disposicións, segundo os seguintes:
Antecedentes de feito.
Primeiro. A Lei 17/2009, do 23 de novembro, sobre o libre acceso ás actividades de servizos, obrigou a modificar algúns artigos da Lei 21/1992, de industria, en particular o artigo 15 que se refire aos organismos de control. Iso fixo necesario modificar varios artigos do Real decreto 2200/1995, do 28 de decembro polo que se aproba o Regulamento da infraestrutura para a calidade e a seguridade industrial mediante o Real decreto 338/2010, do 19 de marzo.
Segundo. A modificación do Real decreto 2200/1995, polo que se aproba o Regulamento da infraestrutura para a calidade e a seguridade industrial, obrigou a derrogar o Decreto 426/2001, polo que se regulan os organismos de control en materia de seguridade industrial na Comunidade Autónoma de Galicia, mediante o Decreto 54/2011, do 24 de marzo.
Terceiro. A nova redacción do artigo 43 do Real decreto 2200/1995, polo que se aproba o Regulamento da infraestrutura para a calidade e a seguridade industrial, que fai referencia ás autorizacións de actuación dos organismos de control, indica que as autorizacións outorgadas por unha comunidade autónoma terán validez para todo o Estado.
Cuarto. Á vista das modificacións normativas realizadas, procede a revisión das autorizacións outorgadas ata a data, en particular aquelas outorgadas a organismos de control que teñen a súa sede principal e autorización noutra comunidade autónoma.
Fundamentos de dereito.
Primeiro. Esta dirección xeral é competente para resolver este expediente con base no Decreto 324/2009, do 11 de xuño, polo que se establece a estrutura orgánica da Consellería de Economía e Industria, na Lei 21/1992, do 16 de xullo, de industria, no Real decreto 2200/1995, do 28 de decembro, polo que se aproba o Regulamento da infraestrutura para a calidade e a seguridade industrial, e no Decreto 54/2011, do 24 de marzo, polo que se regulan os organismos de control en materia de seguridade industrial na Comunidade Autónoma de Galicia.
Segundo. A documentación presentada polos organismos de control en materia de seguridade industrial acredita que cumpren coas esixencias establecidas no Real decreto 2200/1995, do 28 de decembro, polo que se aproba o Regulamento da infraestrutura para a calidade e a seguridade industrial, e no Decreto 54/2011, do 24 de marzo, polo que se regulan os organismos de control en materia de seguridade industrial na Comunidade Autónoma de Galicia, para a súa actuación nos ámbitos regulamentarios solicitados.
A Dirección Xeral de Industria, Enerxía e Minas, de acordo con todo o que antecede e no exercicio das competencias que ten atribuídas,
Primeiro. Anular todas as autorizacións de actuación, outorgadas ata a data, aos organismos de control en materia de seguridade industrial na Comunidade Autónoma de Galicia.
Segundo. Autorizar como organismo de control para a realización de inspeccións en materia de seguridade industrial na Comunidade Autónoma de Galicia as entidades indicadas a continuación:
Applus Norcontrol, S.L.U.
con CIF B-15044357 e domicilio na estrada nacional VI, km 582 de Sada–A Coruña, nos campos regulamentarios seguintes:
a) Instalacións.
– Aparatos elevadores: ascensores.
b) Produtos.
– Ascensores.
Axoca, Grupo de Inspección e Control de Seguridade Industrial, S.L.
con CIF B-7000955 e domicilio no polígono industrial Río do Pozo, avda. Condesa Cavalcanti, parcela 62, nave 3, de Narón–A Coruña, nos campos regulamentarios seguintes:
a) Instalacións.
– Aparatos elevadores: ascensores.
Control Industrial, Métodos y Ensayos, S.L.
con CIF 33763558-H e domicilio en Carril das Hortas, 30–32, entl. B de Lugo, nos campos regulamentarios seguintes:
a) Instalacións.
– Aparatos elevadores: ascensores.
Enmacosa, S.A.
con CIF A-36039956 e domicilio na Torre, 2 Culombios, Adina, Sanxenxo–Pontevedra, nos campos regulamentarios seguintes:
a) Instalacións.
– Aparatos elevadores: ascensores.
Industrial de Inspección y Control de Galicia, S.L
. con CIF 52481510-H e domicilio na rúa do Tambre, 9 baixo, Santiago de Compostela–A Coruña, nos campos regulamentarios seguintes:
a) Instalacións.
– Aparatos elevadores: ascensores.
Terceiro. A vixencia desta autorización está condicionada ao mantemento dos certificados de acreditación de ENAC e a adecuación dos procedementos á regulamentación vixente en cada campo.
Cuarto. Esta autorización pode ser suspendida ou revogada nos casos considerados na lexislación vixente e queda supeditada ao cumprimento das seguintes condicións:
1.ª Calquera ampliación dos campos regulamentarios de actuación deberá seguir os trámites establecidos no artigo 2 do Decreto 54/2011 para a súa autorización.
2.ª Os organismos de control autorizados deberán cumprir o establecido na Lei 21/1992, do 16 de xullo, de industria e no Real decreto 2200/1995, do 28 de decembro, no que sexa de aplicación.
3.ª Os organismos de control autorizados deberán cumprir nas súas actuacións na Comunidade Autónoma de Galicia os requisitos establecidos no Decreto 54/2011, do 24 de marzo, e nas disposicións que o desenvolvan.
4.ª Os organismos de control autorizados deberán notificar en prazo máximo de 15 días, calquera modificación de datos que formen parte dos requisitos necesarios para a obtención da súa autorización.
Notifíquese esta resolución aos interesados facendo constar que poderán interpoñer recurso de alzada no prazo dun mes contado a partir do día seguinte ao de notificación, ante o conselleiro de Economía e Industria, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 30 de maio de 2011.